ཡུ་རོབ་ཀྱི་རྒྱལ་ཁབ་ཁག་གཅིག་གི་ནང་སི་རི་ཡའི་སྐྱབས་བཅོལ་བ་སྟོང་ཚོ་མང་པོ་འབྱོར་བཞིན་པའི་དུས་འདིར་ཨ་རིའི་སྲིད་འཛིན་བྷ་རག་ཨོ་བྷ་མའི་ཆབ་སྲིད་འཛིན་སྐྱོང་ཁང་གིས་ཀྱང་སྐྱབས་བཅོལ་གཞིས་སྤོས་བྱེད་རྒྱུའི་བསམ་ཞིབ་བྱེད་ཀྱི་ཡོད་པའི་བཟོ་ལྟ་ཐོན་ཡོད་པ་རེད།འོན་ཀྱང་ཨ་རིའི་ནང་སི་རི་ཡའི་སྐྱབས་བཅོལ་བ་ལེན་རྒྱུའི་བརྒྱུད་རིམ་ནང་ལ་འཇིགས་སྐུལ་དྲག་སྤྱོད་རུ་ཚོགས་ཀྱི་མི་སྣ་སིམ་འཛུལ་བྱེད་སྲིད་པའི་དོགས་གཟོན་ཆེན་པོ་བྱེད་ཀྱི་ཡོད་པ་རེད།འདིའི་ཐད་རྒྱལ་སྤྱིའི་གསར་ཤོག་ཁག་གི་ནང་ཐོན་པའི་གནས་ཚུལ་རྣམས་པདྨ་བདེ་ཆེན་ལགས་ཀྱིས་ཕྱོགས་བསྒྲིགས་དང་སྙན་སྒྲོན་ཞུ་གི་རེད།